РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 45
от заседанието на Комисия ”Международна дейност” на ВСС,
проведено на 18.12.2013 г.

Днес, 18.12.2013 г., сряда от 11.30 часа, в сградата на Висшия съдебен съвет, ул. „Екзарх Йосиф” № 12, се проведе заседание на комисия “Международна дейност” в състав:

ПРЕДСЕДАТЕЛ: 	Соня Найденова 

ЧЛЕНОВЕ:    		Магдалена Лазарова 
					Мария Кузманова 
                			Милка Итова 
				Михаил Кожарев 

На заседанието на присъстваха експертните сътрудници на комисията: Христина Тодорова - директор на дирекция „Международна дейност”, Аделина Кандова – главен експерт в дирекция „Международна дейност” и Александра Бръзицова – старши експерт в дирекция „Международна дейност”.  

Д Н Е В Е Н   Р Е Д:

1. ОТНОСНО: Проект на план за действие в изпълнение на препоръките и констатациите, обобщени по време на дискусионния форум на тема „Фактори, водещи до неоправдано забавяне на наказателния процес, както и движението по делата с особен обществен интерес, наблюдавани от ЕК”, проведен на 04.09.2013 г.

Комисия „Международна дейност”
Р Е Ш И:

1.1. На 06.01.2014 г. от 13.30 часа в Пресцентъра на ВСС да се проведе работна среща за приемане на План за действие в изпълнение на препоръките и констатациите, обобщени по време на дискусионния форум на тема „Фактори, водещи до неоправдано забавяне на наказателния процес, както и движението по делата с особен обществен интерес, наблюдавани от ЕК”, проведен на 04.09.2013 г.
1.2. Да се изпратят писма до Министерство на правосъдието, Министерство на вътрешните работи, Прокуратура на РБългария, Върховен касационен съд, Национален институт на правосъдието, Инспектората към ВСС, Националния институт на правосъдието, председателя на Софийски апелативен съд, председателя на Софийски градски съд, с покана за участие в работната среща за обсъждане и приемане на Плана за действие.

2. ОТНОСНО: Отчет за дейността на комисия „Международна дейност” на ВСС за 2013 година /януари-декември/.

Комисия „Международна дейност”
Р Е Ш И:

2.1. ОДОБРЯВА проекта на Отчет за дейността на комисия „Международна дейност” на ВСС за 2013 година /януари-декември/.
2.2. На 08.01.2014 г. проекта на Отчет за дейността на комисия „Международна дейност” на ВСС за 2013 година /януари-декември/ да се разгледа окончателно.

3.  ОТНОСНО: Доклад от Соня Найденова – представляващ ВСС, Милка Итова, Ясен Тодоров, Незабравка Стоева и Калин Калпакчиев – членове на ВСС във връзка с командировка в гр. Лондон по покана на посланика на Великобритания в Република България, за периода 20-23 януари 2013 г.

Комисия „Международна дейност”
Р Е Ш И:

3.1. Приема за сведение доклада от Соня Найденова – представляващ ВСС, Милка Итова, Ясен Тодоров, Незабравка Стоева и Калин Калпакчиев – членове на ВСС във връзка с командировка в гр. Лондон по покана на посланика на Великобритания в Република България, за периода 20-23 януари 2013 г.
3.2. ВЪЗЛАГА на Валери Михайлов - директор на дирекция „ИС" да публикува доклада на Интернет страницата на ВСС - Раздел „Доклади и декларации/Доклади от международни срещи”.

•	Забележка: Точката да се включи като допълнителна в дневния ред за заседанието на ВСС на 19.12.2013 г.

4. ОТНОСНО: Доклад от Соня Найденова – представляващ ВСС във връзка с участие в конференция на тема „Насърчаване на съдебното обучение в Европа”, организирана от ЕК, проведена в гр. Брюксел, Белгия, за периода 9-12 април 2013 г.

Комисия „Международна дейност”
Р Е Ш И:

4.1. Приема за сведение доклада от Соня Найденова – представляващ ВСС от участие в конференция на тема „Насърчаване на съдебното обучение в Европа”, проведена в периода 9-11 април 2013 г. в Брюксел, Белгия.
4.2. ВЪЗЛАГА на Валери Михайлов - директор на дирекция „ИС" да публикува доклада на Интернет страницата на ВСС - Раздел „Доклади и декларации/Доклади от международни срещи”.

•	Забележка: Точката да се включи като допълнителна в дневния ред за заседанието на ВСС на 19.12.2013 г.

5. ОТНОСНО: Обявление за дългосрочен стаж по програма за обмен 2014 г. на Европейската мрежа за съдебно обучение, предоставено от Националния институт на правосъдието.

Комисия „Международна дейност”
Р Е Ш И:

5.1. ОДОБРЯВА обявлението за дългосрочен стаж по програма за обмен 2014 г. на Европейската мрежа за съдебно обучение, предоставено от Националния институт на правосъдието.

6. ОТНОСНО: Писмо от Министерство на правосъдието за определяне на съдии, работещи в сферата на патентното право, които да участват в 17-тия Семинар на европейските патентни съдии, който ще се проведе в периода 9-13 септември 2014 г. в гр. Талин, Естония. /отложена точка от 11.12.2013 г./

Комисия „Международна дейност”
Р Е Ш И:

6.1. Възлага на дирекция „Международна дейност” да изпрати писма до председателите на Административен съд – София-град, Софийски апелативен съд и Софийски градски съд за номиниране на един съдия /от всеки съд/, работещ в сферата на патентното право и владеещ немски, английски или френски език, който да вземе участие в 17-тия Семинар на европейските патентни съдии, който ще се проведе в периода 9-13 септември 2014 г. в Талин, Естония.

7. ОТНОСНО: Попълване на въпросник относно гаранциите за независимост на съдебната власт, разработен от ЕМСС съвместно с Генерална дирекция „Правосъдие”. /въпросникът е предоставен на председателите на постоянни комисии/

Комисия „Международна дейност”
Р Е Ш И:

7.1. Възлага на членовете на комисията Соня Найденова, Мария Кузманова, предлага и на Юлиана Колева – председател на Комисия по правни въпроси, заедно с експертите от дирекция „Международна дейност” да обобщят постъпилите становища от другите комисии, и попълнят въпросника, като същия се изпрати от експертите на КМД след това.

8. ОТНОСНО: Отговори на въпросник относно международната дейност на членовете на Европейската мрежа на съдебните съвети, изпратен от Съдебния съвет на Нидерландия.

Комисия „Международна дейност”
Р Е Ш И:
8.1. Предоставя отговорите на въпросника относно международната дейност на членовете на Европейската мрежа на съдебните съвети, изпратен от Съдебния съвет на Нидерландия на членовете на комисията за запознаване.

9. ОТНОСНО: Писма от Прокуратурата на РБългария относно командироване в чужбина на представители на Прокуратурата, ведно с копия от доклади за периода 04.08.-06.12.2013 г.

Комисия „Международна дейност”
Р Е Ш И:

9.1. Приема за сведение писмата от Прокуратурата на РБългария, във връзка с командироване в чужбина на представители на Прокуратурата на Република България, ведно с копията на доклади за периода 04.08.-06.12.2013 г.
	9.2. Възлага на дирекция „Международна дейност” да актуализира информацията в таблицата за командированите в чужбина лица от органите на съдебната власт.

10. ОТНОСНО: Обобщена информация за м. ноември 2013 г. за образуването, движението и приключването на досъдебните производства, наблюдавани от ЕК и от ЕСБИ, предоставена от Главния прокурор на РБългария.

Комисия „Международна дейност”
Р Е Ш И:

10.1. Приема за сведение Обобщената информация за м. ноември 2013 г. за образуването, движението и приключването на досъдебните производства, наблюдавани от ЕК и от ЕСБИ, предоставена от Главния прокурор на РБългария. Същата да се използва при изготвяне на Плана за действие.

11. ОТНОСНО: Разглеждане на кандидатурата на Димитър Халачев – следовател в Окръжен следствен отдел при Окръжна прокуратура гр. Русе за позиция в Евроджъст с Референция № 13/EJ/SNE/03.

Комисия „Международна дейност”
Р Е Ш И:

11.1. Приема за сведение кандидатурата на Димитър Халачев – следовател в Окръжен следствен отдел при Окръжна прокуратура гр. Русе  за позиция в Евроджъст с Референция № 13/EJ/SNE/03.
11.2. Възлага на дирекция „Международна дейност” да изпрати писмен отговор на Димитър Халачев, че за в бъдеще при кандидатстване без съгласие от административния ръководител за всяка конкретна позиция, за която кандидатства, кандидатурата му няма да бъде разглеждана.

12. ОТНОСНО: Решение на Комисия „Бюджет и финанси” от 11.12.2013 г. относно организация на планирането на потребностите от възлагане на обществени поръчки от Висшия съдебен съвет през 2014 г.

Комисия „Международна дейност”
Р Е Ш И:

12.1. Приема за сведение решението на Комисия „Бюджет и финанси” от 11.12.2013 г. относно организация на планирането на потребностите от възлагане на обществени поръчки от Висшия съдебен съвет през 2014 г.
12.2. Възлага на дирекция „Международна дейност” да прецени необходимостта от планиране на обществена поръчка за някои от дейностите на комисията.

13. ОТНОСНО: Решение на Комисия „Професионална квалификация, информационни технологии и статистика” от 03.12.2013 г. относно регистрирани електронни пощенски кутии за всеки съд в домейна justice.bg, за сведение.
   
Комисия „Международна дейност”
Р Е Ш И:

13.1. Приема за сведение решението на Комисия „Професионална квалификация, информационни технологии и статистика” от 03.12.2013 г. относно регистрирани електронни пощенски кутии за всеки съд в домейна justice.bg.

14. ОТНОСНО: Писма от председателите на Апелативен специализиран наказателен съд  и Софийски апелативен съд във връзка с номиниране на съдия за национално лице  в Европейската съдебна мрежа по наказателни дела.        

Комисия „Международна дейност”
Р Е Ш И:

14.1. Приема за сведение писмата на председателите на Апелативен специализиран наказателен съд  и Софийски апелативен съд във връзка с номиниране на съдия за национално лице  в Европейската съдебна мрежа по наказателни дела.        

15. ОТНОСНО: Писмо от Инспектората към Висшия съдебен съвет с молба за съдействие всички действащи магистрати да бъдат запознати с утвърдената практика на ЕСПЧ по чл. 6, § 1 от КЗПЧОС.
                                     
Комисия „Международна дейност”
Р Е Ш И:

15.1. Приема за сведение писмото на Инспектората към Висшия съдебен съвет с молба за съдействие всички действащи магистрати да бъдат запознати с утвърдената практика на ЕСПЧ по чл. 6, § 1 от КЗПЧОС.

Т.  Р А З Н И

16. ОТНОСНО: Доклад от Соня Найденова – представляващ ВСС от участие в среща на проектните екипи на Европейската мрежа на съдебните съвети, проведена в периода 29 септември – 1 октомври 2013 г. в Брюксел, Белгия.

Комисия „Международна дейност”
Р Е Ш И:
 
16.1. Приема за сведение доклада от Соня Найденова – представляващ ВСС от участие в среща на проектните екипи на Европейската мрежа на съдебните съвети, проведена в периода 29 септември – 1 октомври 2013 г. в Брюксел, Белгия.
16.2. ВЪЗЛАГА на Валери Михайлов - директор на дирекция „ИС" да публикува доклада на Интернет страницата на ВСС - Раздел „Доклади и декларации/Доклади от международни срещи”.

•	Забележка: Точката да се включи като допълнителна в дневния ред за заседанието на ВСС на 19.12.2013 г.

17. ОТНОСНО: Отчет на предприетите действия по Графика на неотложните мерки и действия на правителството и органите на съдебната власт за изпълнение на показателите за напредък в областта на съдебната реформа, борбата с корупцията и организираната престъпност, октомври-ноември 2013 г.

Комисия „Международна дейност”
Р Е Ш И:

	17.1. Приема за сведение Отчета на предприетите действия по Графика на неотложните мерки и действия на правителството и органите на съдебната власт за изпълнение на показателите за напредък в областта на съдебната реформа, борбата с корупцията и организираната престъпност, октомври-ноември 2013 г.

18. ОТНОСНО: Предложение за продължаване на сътрудничеството с Германската фондация за международно правно сътрудничество.
	
Комисия „Международна дейност”
Р Е Ш И:

	18.1. Възлага на дирекция „Международна дейност” да отправи запитване до Германската фондация за международно правно сътрудничество с молба за съвместно организиране на семинар, на който да бъде разгледана темата за атестирането на магистрати и по-специално следните аспекти: атестиране на магистрати, орган отговорен за извършване на атестациите, период на извършване на атестациите, критерии, на които магистратите следва да отговарят, атестационен формуляр, задължителни реквизити, извършване на атестиране на висшите магистрати, кой е органът, които извършва техните атестации и в какво се състои атестационната процедура. 

ПРЕДСЕДАТЕЛ 
НА КОМИСИЯТА:
				     	 СОНЯ НАЙДЕНОВА
Експертен сътрудник:
Директор на дирекция
„Международна дейност”
Хр. Тодорова
Технически сътрудник:
М. Георгиева